
MÓR VÁROS KERÉKPÁRFORGALMI HÁLÓZAT TERV FELÜLVIZSGÁLATÁNAK ÉS MÓR VÁROS FENNTARTHATÓ MOBILITÁSI TERVÉNEK JÓVÁHAGYÁSA TÁRGYÁBAN

	Mór, 2026.08.26.



Előterjesztő:


		Fenyves Péter
		polgármester








	Előkészítette:
Városfejlesztési és -üzemeltetési Iroda
	







Az ülés típusa: nyilvános

Zárt ülés esetében jogalapja: 
Mötv. 46.§ (2) a)	☐
Mötv. 46.§ (2) b)	☐
Mötv. 46.§ (2) c)	☐

Az előterjesztést véleményezte és az alábbi szempontok szerint tartalmáért felelősséget vállal:
	
	Dátum
	irodavezető neve, aláírása

	szakmai
	2026. augusztus …..
	……………………………..
Hajnal Tibor

	gazdasági-pénzügyi
	2026. augusztus …..
	……………………………...
Joó-Hossó Anita

	jogi
	2026. augusztus …..
	……………………………...
dr. Taba Nikoletta



Az előterjesztés az alábbi döntési javaslato(ka)t tartalmazza:

	HATÁROZAT-TERVEZET SZÁMA: 1 DB

	Döntéshozatal rendje:
	egyszerű többség

Minősített többség esetén jogalap:
	Mötv/SZMSZ …

	Határozatot kapja: 
· Önkormányzati Iroda – 1 példány
· Városfejlesztési és –üzemeltetési Iroda – 2 példány
· MOBILISSIMUS Kft. 1 példány




Az előterjesztést véleményező bizottságok:

	☐ Pénzügyi Bizottság
	☐ Oktatási, Kulturális és Sport Bizottság

	☒ Településfejlesztési Bizottság
	☐ Szociális és Egészségügyi Bizottság



Meghívásra javasolt:

· MOBILISSIMUS Kft. részéről: Gács Péter, Surányi Ráchel

A Képviselő-testület elé terjeszthető:             …………………….
jegyző




JAVASLAT 
MÓR VÁROS KERÉKPÁRFORGALMI HÁLÓZAT TERV FELÜLVIZSGÁLATÁNAK ÉS MÓR VÁROS FENNTARTHATÓ MOBILITÁSI TERVÉNEK JÓVÁHAGYÁSA TÁRGYÁBAN

Mór Városi Önkormányzat Képviselő-testülete a 427/2022. (XI.30.) határozatával döntött a TOP-Plusz 1.3.1-21 „Fenntartható városfejlesztési stratégiák támogatása” című pályázati felhíváson való részvétel tárgyában. A pályázaton részt vevő városok lehetőséget kaptak a fenntartható városfejlesztést szolgáló dokumentumaik kidolgozására. A Projekt fő célja a 2021-2027-es uniós fejlesztési ciklusban a Terület- és Településfejlesztési Operatív Program Plusz programban történő részvételhez szükséges, kötelezően elkészítendő „Fenntartható városfejlesztési stratégia” (FVS) megnevezésű dokumentum megalkotása. Az FVS végleges és teljes tartalmához az alábbi feladatokat kellett elvégezni a pályázati felhívás mellékletét képező FVS módszertani útmutató szerinti előírásokkal: 
· Digitális akcióterv (DiA) kidolgozása - városüzemeltetési szolgáltatások és önkormányzati fenntartású közintézmények digitalizációjára irányuló elemzések, felmérések elvégzése,
· Városi zöld átállási és finanszírozási keretrendszer (ZÁF) készítése, a város energiafelhasználásának átfogó energetikai felmérése,
· FVS üzleti modell elkészítése,
· FVS tartalmi felülvizsgálata a 2022-es népszámlálási adatok teljeskörű rendelkezésre állását követően,
· továbbá párhuzamosan sort kellett keríteni a városi ITS felülvizsgálatára is, az FVS tartalmával összhangban.

A Projekt másodlagos célként további fontos – az egyes tervezett fejlesztések megalapozásához szükséges - szakmai dokumentumok, tanulmányok megalkotását, vagy meglévő ilyen anyagok felülvizsgálatát, aktualizálását is lehetővé tette. Ezért betervezésre került a meglévő vízkárelhárítási terv felülvizsgálata, a meglévő kerékpárforgalmi hálózati terv felülvizsgálata, a helyi esélyegyenlőségi program áttekintése és felülvizsgálata. Továbbá új dokumentumként integrált települési vízgazdálkodási terv (ITVT), fenntartható mobilitási terv (SUMP) és települési zöldinfrastruktúra fejlesztési és fenntartási akcióterv (ZIFFA) is készült.

Fenntartható Városi Mobilitási Terv (SUMP): 
A terv célja, hogy fenntartható és integrált megoldásokat kínáljon a városi közlekedési problémákra, hozzájárulva ezzel a klímavédelmi és energiahatékonysági célkitűzések teljesüléséhez, továbbá a környezetvédelmi szemléletet a lehető legerősebben érvényesítse. A SUMP tehát egy olyan tervezési eszköz, amelynek célja az emberek és vállalkozások mobilitási igényeinek kielégítése a városokban és a város közlekedési rendszerének fejlesztése, a közlekedés hatékonyságának javítása, a környezet szennyezettségének és a zajterhelésnek csökkentése, valamint az életminőség javítása.

Kerékpárforgalmi hálózati terv (KHT):
A Kerékpárforgalmi hálózati terv (KHT) célja annak bemutatása, hogy hogyan lehet egy település teljes közúthálózatát kerékpározhatóvá tenni, úgy, hogy az ott élők, ott dolgozók bárhonnan-bárhova el tudjanak biztonságosan jutni kerékpárral is. A KHT-ra támaszkodva előkészíthetők és végrehajthatók olyan fejlesztések, átalakítások, amelyek segítségével a fenntartható közlekedési módok és ezen belül különösen a kerékpározás feltételei javíthatók, és amelyekkel a kerékpározás „versenyhátránya” csökkenthető.

Mór Városi Önkormányzat Képviselő-testülete a 76/2026. (II.18.) számú határozatában döntött a „Mór város fenntartható városfejlesztési stratégiájának elkészítése” című projekt 2. részében, új Mór Város Fenntartható Mobilitási Terv (SUMP) elkészítése és a meglévő Mór Város Kerékpárforgalmi Hálózati Terv (KHT) felülvizsgálata, aktualizálása tárgyában a nyertes ajánlattevő MOBILISSIMUS Kft. kiválasztásáról. A dokumentumok elkészítésére vonatkozó szerződés 2026.03.10-én lépett hatályba.

A mobilitási terv és a kerékpárforgalmi hálózati terv készítése során térképes lakossági kérdőívezésre került sor (359 kitöltés és 1430 térképi elem érkezett), míg a képviselők, a hivatal munkatársai, a szakmai (Magyar Közút, közösségi közlekedési szolgáltató) és társadalmi partnerek (foglalkoztatók, intézmények, civil szervezetek), valamint a vonzáskörzet településeinek önkormányzatai egyeztetéseken mondhatták el az általuk tapasztalt problémákat és javaslataikat, melyeket a tervező figyelembe vett a tervek kidolgozása során.
Az elkészült mobilitási terv 3 hetes társadalmasításra lett bocsátva, mely során a partnerszervezetek e-mailben, a lakosság a honlapon és közösségi médiában közzétett felhívásra válaszul küldhették meg észrevételeiket. A kerékpárforgalmi hálózati tervet a TOP Plusz előírásainak megfelelően a Magyar Kerékpárosklub és a kompetens minisztérium Aktív Mobilitási Főosztálya által koordinált tervzsűri is véleményezte, melyek eredményei szintén beépültek a tervekbe. Az elkészült végleges dokumentumok jelen előterjesztés mellékletét képezik. 


A Településfejlesztési Bizottság véleményét a Képviselő-testület ülésén ismerteti.

A fentiekre tekintettel az alábbi határozat-tervezet terjesztem a T. Képviselő-testület elé:

Mór Városi Önkormányzat Képviselő-testülete megismerte és jóváhagyja a TOP_PLUSZ-1.3.1-21-FE1-2022-00005 „Mór Város Fenntartható Városfejlesztési Stratégiájának elkészítése” című projektje keretében elkészült, a határozat 1 számú mellékletét képező Mór Város kerékpárforgalmi hálózat tervet és a határozat 2. számú mellékletét képező Mór Város fenntartható Mobilitási tervet (SUMP).

A Képviselő-testület felkéri a polgármestert, hogy a stratégiai dokumentumok városi honlapon történő közzétételéről gondoskodjon.


Határidő: 2026.09.30.
Felelős: polgármester( Városfejlesztési és -üzemeltetési Iroda)



Mór, 2026.08.19.




Fenyves Péter
polgármester

2 számú melléklet a …/2026. (VIII.26.) határozathoz

